
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2021 

                                                                MEMO

PËR PROJEKTLIGJIN
“PËR RATIFIKIMIN E MARRËVESHJES,
NDËRMJET KËSHILLIT TË MINISTRAVE TË REPUBLIKËS
SË SHQIPËRISË DHE QEVERISË SË MBRETËRISË SË BASHKUAR
TË BRITANISË SË MADHE DHE IRLANDËS SË VERIUT,
PËR RIPRANIMIN E PERSONAVE DHE PROTOKOLLIT ZBATUES
TË MARRËVESHJES”


· HYRJE

Projektligji “Për ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Mbretërisë së Bashkuar të Britanisë së Madhe dhe Irlandës së Veriut, për ripranimin e personave dhe protokollit zbatues të marrëveshjes”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.

· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.
[bookmark: _GoBack]
· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin e Ky projektligj ka për qëllim ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Mbretërisë së Bashkuar të Britanisë së Madhe dhe Irlandës së Veriut, për ripranimin e personave dhe protokollit zbatues të marrëveshjes.

Marrëveshja është propozuar nga qeveria britanike në kuadër të daljes se saj nga Bashkimi Evropian. Një marrëveshje e tille dypalëshe ekziston që nga viti 2003, por zhvillimet ndërkombëtare dhe dinamika migratore në shkalle globale kanë bërë të nevojshëm rinovimin e këtij instrumenti juridik në fushën e ripranimeve. Konkretisht, nënshkrimi i kësaj marrëveshjeje kryhet në kuadër të përmbushjes së prioriteteve të qeverisë shqiptare në luftën kundër fenomenit të migracionit të parregullt.

Nëpërmjet ratifikimit të kësaj marrëveshjeje, palët do të forcojnë bashkëpunimin ndërmjet tyre në lidhje me luftën kundër fenomenit të migracionit të parregullt dhe do të zhvillojnë bashkëpunimin teknik e operacional në fushën e menaxhimit të migracionit të parregullt dhe sigurisë së brendshme. Në marrëveshje janë parashikuar rregullat dhe parimet në bazë të të cilave do të zbatohet bashkëpunimi, rastet e bashkëpunimit sipas kërkesës, por dhe rastet e
bashkëpunimit pa kërkesë.

· [bookmark: page3]EFEKTET FINANCIARE

Sa i takon efekteve financiare, sqarojmë se marrëveshja ngarkon me përgjegjësi për zbatimin çdo nënshkrues të saj. Secila palë do të mundësojë pajisjet e nevojshme të komunikimit dhe ato teknike si, telefon, faks, kompjuter, internet për zyrtarët e saj. Për palën shqiptare, shpenzimet do të mbulohen nga “Programi për Policinë e Shtetit”.

